บิ๊กล็อต‘SSC’ 568ล้านบาทคาดNVDRทิ้ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ศึกชิงหุ้นเสริมสุขกระเพื่อม บิ๊กล็อตโผลอีก 16 ล้านหุ้น มูลค่า 568 ล้านบาท ให้ราคาดี 35 บาท คาดเอ็นวีดีอาร์ขาย
วันที่ 21 มิ.ย.ที่ผ่านมา มีการซื้อขายหุ้นบริษัท เสริมสุข (SSC) รายการใหญ่ (บิ๊กล็อต) จำนวน 2 รายการ รวม 16.24 ล้านหุ้น ในราคาหุ้นละ 35 บาท มูลค่าทั้งสิ้น 568.69 ล้านบาท 
ทั้งนี้ บิ๊กล็อต 1 รายการ เป็นหุ้นในกระดานหลักจำนวน 11,071,450 หุ้น มูลค่า 387.50 ล้านบาท และรายการที่สอง เป็นกระดานต่างประเทศ (SSCF) จำนวน 5,177,000 หุ้น มูลค่า 181.19 ล้านบาท 
แหล่งข่าวจากวงการวาณิชธนกิจ เปิดเผยว่า การซื้อขายหุ้นบิ๊กล็อตครั้งนี้ ฝ่ายผู้ขายน่าจะเป็นของบริษัท ไทยเอ็นวีดีอาร์ ถืออยู่จำนวน 16.85 ล้านหุ้น คิดเป็น 6.34% แต่ไม่ทราบว่าส่วนผู้ซื้อเป็นกลุ่มใดระหว่างกลุ่มเป๊ปซี่ หรือกลุ่มบุลสุข เพราะทั้งสองกลุ่มยังคงต้องการเป็นผู้ถือหุ้นอันดับ 1 ของบริษัท หลังจากที่กลุ่มเป๊ปซี่ไม่ประสบความสำเร็จในการเข้าครอบงำกิจการบริษัท (เทกโอเวอร์) 
ปัจจุบันกลุ่มบริษัท เป๊ปซี่ ถือหุ้น SSC อยู่สัดส่วน 41.54% คิดเป็นจำนวน 110.46 ล้านบาท ส่วนกลุ่มบุลสุข รวมกับที่ซื้อจากกลุ่มโอสถานุเคราะห์มีสูงกว่า 30% 
“ผู้ขายน่าจะพอใจกับราคาที่ได้รับ 35 บาทต่อหุ้น เพราะได้รับผลตอบแทนสูงถึง 20% เมื่อเปรียบเทียบกับราคาที่กลุ่มเป๊ปซี่ตั้งโต๊ะรับซื้อที่ 29 บาท และเมื่อราคาบิ๊กล็อตที่ 35 บาท ก็มีส่วนดันราคาหุ้นในกระดานขึ้นมาปิดที่ 35 บาท”
ก่อนหน้านี้ กลุ่มโอสถานุเคราะห์ประกอบด้วย นายสุรินทร์ โอสถานุเคราะห์ นางสมพร โอสถานุเคราะห์ นายนิติ โอสถานุเคราะห์ และบริษัท บางกอกรินเวสท์ ขาย SSC ให้กับกลุ่มบุลสุขทั้งหมด 14.86%